নির্বাচনের আগে চাঞ্চল্যকর ঘটনা বিহারে! কী ঘটে গেল?

ওয়েব ডেস্ক : বৃহস্পতিবার বিহারে প্রথম দফার বিধানসভা নির্বাচন (Bihar Assembly Election 2025)। কিন্তু, তার আগে পূর্ণিয়া থেকে চাঞ্চল্যকর ঘটনা সামনে এলো। বাড়ি থেকে উদ্ধার হল জেডিইউ (JDU) নেতা নিরঞ্জন কুশওয়ারের পরিবারের তিন সদস্যের মৃতদেহ (Death)। আর এই মৃত্যুর ঘটনা নিয়ে রহস্যের দানা বেধেছে। কী করে এমন ঘটনা ঘটল তা নিয়ে ইতিমধ্যে তদন্ত শুরু করেছে পুলিশ।

নবীন কুশওয়াহা ছিলেন বিহারের (Bihar) রাজনীতির অন্যতম পরিচিত মুখ। সূত্রের খবর, মঙ্গলবার নবীন, স্ত্রী কাঞ্চন মালা সিং ও মেয়ে তনু প্রিয়ার দেহ উদ্ধার হয়েছে। তবে কীভাবে একই সঙ্গে তিনজনের মৃত্যুর ঘটনা ঘটে গেল, সে বিষয়ে এখনও কিছু জানা যায়নি। এসডিপিও জানিয়েছেন, এই ঘটনায় প্রথমে পুলিশকে ফোন করা হয়। তার পরেই পুলিশ এসে দেহগুলিকে উদ্ধার করে।

আরও খবর : রেললাইন পার হতে গিয়ে ট্রেনের ধাক্কায় মৃত্যু, মর্মান্তিক ঘটনা মির্জাপুরে

পরিবার সূত্রে খবর, তনু প্রিয়া সিঁড়িতে পা পিছলে পড়ে যান। তাঁকে বাঁচাতে গিয়ে পড়ে যান নবীন কুশওয়াহাও। পড়ে যাওয়ার কারণে গুরুতর আঘাত পেয়ে তাঁদের মৃত্যু হয় বলে দাবি করা হয়েছে। অন্যদিকে কাঞ্চন মালা সিং স্বামী ও মেয়ের মৃত্যু শোক সহ্য করতে না পেরে তিনিও হৃদরোগে আক্রান্ত হয়ে মারা যান বলে দাবি করা হয়েছে। তবে তা নিয়ে রহস্য দানা বেধেছে। এই সব দাবি ইতিমধ্যে খতিয়ে দেখছে পুলিশ (Police)।

প্রসঙ্গত, ৫২ বছরের নবীন কুশওয়াহা ২০০৯ সালে লোক সভা ও ২০১০ সালে বিধানসভা নির্বাচনে বিএসপি-র হয়ে প্রতিদ্বন্দ্বিতা করেছিলেন। তবে তিনি এর পরে রাজনীতি ছেড়ে দেন। শুরু করেছিলেন ব্যাবসা। অন্যদিকে নবীনের মেয়ে তনু প্রিয়া ডাক্তারির পড়াশোনা করছে। ফলে তাঁদের মৃত্যুর ঘটনায় চাঞ্চল্য ছড়িয়েছে। গোটা ঘটনায় ইতিমধ্যে তদন্ত শুরু করেছে পুলিশ।